Herrera del Duque estas urbeto en la provinco Badajoz, ĉe la aŭtonoma komunumo Ekstremaduro en Hispanio. Ĝi havas iom malpli ol 4.000 loĝantojn. La urbo konservas pitoreskan rurvilaĝan centron, kaj ĉirkaŭe estas naturaj vidindaĵoj kaj montaraj kaj strandaj. Fakte Herrera estas inter du gravaj diglagoj nome Cíjara kaj García de Sola, kie eblas naĝado, sunbanado kaj akvosportoj. Proksime estas grava kolonio de gipoj kaj teritorio de aliaj gravaj birdoj kiaj nigra cikonio, agloj ktp., krom mamuloj kiaj cervoj, aproj kaj aliaj.
#000003
La baza sidejo de la kongreso estos la Kultura Palaco de Herrera del Duque, moderna konstruaĵo, kiu disponas je ĉiuj necesaj eroj por la okazigo de la kongreso: salonoj, kunvenĉambroj, ripozejoj, kaj luksega teatro kaj spektaklejo. La loĝeblecoj gamos inter la senpaga junulargastejo de la apuda submunicipo Peloche, intermeza kampadejo kaj la hoteloj de Herrera. cartel del 75 Congreso de Esperanto en Herrera del Duque. La LKK informos pri ĉiuj ebloj, transporto el la junulargastejo kaj prezoj en hoteloj; same povos peri la rezervojn por eksterlandaj kongresanoj. Turnu vin al la organizantoj dum kiam vi havos demandojn:
#000004
La juna hispana ĉampiono de ŝakludo Íñigo López Mulet invitos vin ludi
kontraŭ li en multnombra samtempa ŝakmatĉo.
#000009
Pri la ekskursoj, vi povos viziti la faman vilaĝon kaj monaĥejon de Guadalupe (la 2an de julio) kaj la ĉefurbon de Ekstremaduro, Mérida, (postkongresa ekskurso la 4an de julio).
#000015
La 28an de junio, du tagojn antaŭ la komenco de la Kongreso, en Madrido, oni povos ĝui la “Trian Bohemian nokton”, antaŭkongresan literaturan ekskurson surbaze de la itinero trairita de Makso Stelo kaj S-ro Latino de Hispalis, la protagonistoj de Bohemiaj lumoj (ĉefverko de la moderna teatro de Hispanio, esperantigita de la konata poeto kaj tradukisto Miguel Fernández, unu el la plej grava membro de la Ibera Skolo)
#000016